In nomine sanctæ  individuæ Trinitatis, KAROLUS gratiâ Dei Rex. Regalis Celsitudinis moris est fideliter sibi famulantes donis multiplicibus, atque honoribus ingentibus honorare atque sublimare. Proindè nos morem parentum, Regum videlicet prædecessorum nostrorum sequentes, libuit Celsitudini nostræ fidelem quemdam nostrum Hriculfum vassallum videlicet Vuarini inlustri Comitis nostri, de quibusdam rebus nostræ proprietatis honorare, atque in ejus juris potestatem liberalitatis nostræ gratiam conferre. Unde noverit experientia atque utilitas omnium fidelium nostrorum, tàm præsentium quàm futurorum industria, quia concessimus eidem fideli nostro Hriculfo nomine, ad proprium quasdam res nostræ proprietatis quæ sunt sitæ in pago Lugdunense, in loco qui dicitur ad Sanctum Benignum, colonicas quatuor cum mancipiis desuper commanentibus vel aspicientibus:  in loco nuncupato Vallis colonicas quatuor cum mancipiis desuper commanentibus vel aspicientibus. Memoratas itaque res, cum mancipiis, cum domibus, cæterísque ædificiis, terris cultis  incultis, pratis, vineis, silvis, pascuis, aquis aquarúmve decursibus, exitibus,  recessibus,  cum omnibus adjacentiis suis, prædicto fideli nostro ad proprium concedimus,  de nostro jure in jus  dominationem ejus solemni donatione transferimus: ità videlicet ut quicquid præfatus fidelis noster Hriculfus de memoratis rebus  mancipiis jure proprietario facere, ordinare, atque disponere voluerit, vendendi, donandi, commutandi, libero in omnibus potiatur arbitrio faciendi. Et ut hæc auctoritas largitionis nostræ per curricula annorum inviolabilem obtineat firmitatem, manu propria nostra eam subterfirmavimus,  anuli nostri impressione adsignari jussimus. Signum KAROLI gloriosissimi Regis. Meginarius Notarius ad vicem Hludovvici recognovi  subscripsi. Data VIII. Kal. Septembris anno VIII. regnante Domno Karolo Rege. Indict. X. Actum Silviaco palatio in Dei nomine feliciter. Amen. Est attaché un sceau de cire ovale representant le buste du Prince, avec cette inscription, + KAROLUS GRATIA DI REX.